Eestis müüakse muide ka IKI-kerise eeskujul tehtud odavamaid analoogtooteid. Ent nagu analoogtoote puhul tavaliselt ikka, jäävad need mitme omaduse poolest originaalist maha. Originaalsete IKI-keriste eeliseks on nii materjalide ja töö kõrgem kvaliteet kui ka täiuslikum konstruktsioon. Kindlasti väärib nimetamist väga tugev ja nägus roostevabast  kvaliteetterasest kest, samuti puuküttekerise eriti vastupidavast metallist kolle. Erinevalt analoogidest on koldeosa ilma keevisõmblusteta, mis samuti suurendab vastupidavust (pole karta, et kolle kuumusest lõhki paisub). Samuti on IKI puuküttekerise tulepesa paigutus ja konstruktsioon parem ning soojuse ülekanne kividele tõhusam. Seetõttu on IKI-kerise üleskütmise aeg lühem. Kui keris nõuab liiga pikka üleskütmisaega, läheb selle metallpind punaseks, mis muudab saunaõhu ebatervislikumaks.